Grecia îşi întăreşte sistemul de apărare cu 18 avioane militare: "Proiectele personale neo-otomane ale lui Erdogan pot duce la căi periculoase".
Grecia îşi întăreşte sistemul de apărare cu 18 avioane fabricate în Franţa. Parlamentarii eleni au aprobat un program de achiziţii de 11,5 miliarde de euro. Livrarea va începe în vară și va fi finalizată în doi ani.
Ai auzit de problemele pe care le are Grecia cu turcii, în estul Mediteranei. Ei bine, mai-marii de la Atena alocă 11.5 miliarde de euro pentru industria de apărare.În prima fază, Parlamentul a aprobat o achiziție de avioane de vânătoare Rafale, produse în Franța. Apoi, grecii vor să mai cumpere nave de război, elicoptere și drone antisubmarin. În paralel, vor fi modernizate avioanele pe care le au deja.Îți aduc aminte, Grecia și Turcia își dispută granițele maritime și resurse din Marea Mediterană.Makarios Lazaridis, iniţiatorul proiectului: "Se ştie că Grecia a căutat şi continuă să caute pacea. Ceea ce nu este sigur este ceea ce caută vecinul din est. Mai ales acum că proiectele personale neo-otomane ale lui Erdogan pot duce la căi periculoase.".